આ વાતને વિસ્તારથી જણાવતાં સુધીરભાઈ કહે છે, ‘આ વાત કોઈક રીતે મને એકદમ યાદ રહી ગઈ. ત્યાર પછી અમુક કામસર મારે અમેરિકા જવાનું થયું. ત્યાંથી મને મારા આ નાટકના કલાકારો માટે કંઈક ગિફ્ટ લાવવાનું મન થયું. એવામાં મને એકદમ યાદ આવ્યું કે સંગીતાએ મને પોતાનાં ગૉગલ્સ ખોવાઈ ગયાં હોવાનું જણાવ્યું હતું. એથી મેં ત્યાંથી તેના માટે ગૉગલ્સ ખરીદ્યાં. મુંબઈ આવી મેં તેના ઘરે એ પહોંચતાં કર્યા તો સંગીતાનો મને થૅન્કસ કહેવા ફોન આવ્યો. મેં ફક્ત આૈપચારિકતા ખાતર તેને કહ્યું કે તમારું ઘર મારી ઑફિસથી નજીક જ છે તો ક્યારેક મારી ઑફિસે કૉફી પીવા આવજો. અને ટુ માય સરપ્રાઇઝ બીજા દિવસે તે ખરેખર જ મારી ઑફિસ આવી ગઈ.’